**บันทึกแนวทางการปฏิบัติที่ดี**

**ชื่อผลงาน** เทคนิคการเขียนแผนงานวิจัย

**1. เจ้าของผลงาน** กองการศึกษา พิษณุโลก

**2. สังกัด** มทร.ล้านนา พิษณุโลก

**3. ชุมชนนักปฏิบัติ** 🞎 ด้านการผลิตบัณฑิต

🗹 ด้านการวิจัย

🞎 ด้านการพัฒนาสมรรถนะการปฏิบัติงาน

**4.ประเด็นความรู้ (สรุปลักษณะผลงานที่ประสบความสำเร็จ)**

1. การเลือก ผอ.แผนงานวิจัย/หัวหน้าโครงการ ทีมวิจัย

2. กำหนดเส้นทางการพัฒนาข้อเสนอโครงการ โดยเขียน Roadmap และ Mileatones ที่ชัดเจน (โจทย์หรือประเด็นงานวิจัยที่สำคัญตรงประเด็นงานวิจัย หรือแหล่งทุน)

3. เมื่อได้ Mileatones Plan แล้วจึงนำมาเขียนโครงร่างข้อเสนองานวิจัย (แผนดำเนินงาน หรือ

Proposal)

4. การเขียนแผนเชื่อมโยงงานวิจัย Impact Pathway นี่คือหัวใจสำคัญของการเขียนแผนงานวิจัย หรือโครงการ

5. ผลผลิต (output) ผลลัพท์ (outcome) ผลกระทบ (impact) ที่ชัดเจน

6. ความคุ้มค่าของงานวิจัย

**5.ความเป็นมา (ปัญหา วัตถุประสงค์ เป้าหมาย)**

งานวิจัยในปัจจุบันมีการปรับเปลี่ยนไปตามนโยบายของรัฐบาล การเปลี่ยนแปลงของรูปแบบการพัฒนาข้อเสนอโครงการให้มีความเหมะสมตรงตามกรอบนโยบานและยุทธศาสตร์ ที่คำนึงถึงบริบทของการปฏิรูปประเทศในปัจจุบัน การออกแบบให้ผู้มีส่วนเกี่ยวข้องสามารถมีส่วนร่วมในการขับเคลื่อนการดำเนินงานในลักษณะแพลตฟอร์ม (Platform) ความร่วมมือ ตามเป้าประสงค์ของการพัฒนาใน 4 ด้าน ได้แก่ 1) การพัฒนากำลังคนและสถาบันความรู้ 2) การวิจัยและสร้างนวัตกรรมเพื่อตอบโจทย์ท้าทายของสังคม 3) การวิจัยและสร้างนวัตกรรมเพื่อเพิ่มขีดความสามารถการแข่งขัน และ 4) การวิจัยและสร้างนวัตกรรมเพื่อการพัฒนาเชิงพื้นที่และลดความเหลื่อมล้ำ ยุทธศาสตร์การดำเนินงานในแต่ละแพลตฟอร์ม ได้กำหนดเป้าหมายและผลสัมฤทธิ์ที่สำคัญ (Objectives and Key Results: OKR) และชุดโปรแกรมภายใต้แพลตฟอร์ม เพื่อเป็นแนวทางในการออกแบบแผนด้านการอุดมศึกษา และแผนด้านวิทยาศาสตร์ วิจัยและนวัตกรรมของประเทศ

การยุบรวมหน่วยงานให้ทุน การปรับเปลี่ยนแหล่งทุนหรือผู้ให้ทุนดำเนินงานวิจัย หรือที่เรียกว่า PMU มาจากคำว่า Program Management Unit เป็นกลไกสำคัญในการบริหารงบประมาณวิจัยด้าน ววน. โดยหน่วยงานบริหารจัดการโปรแกรม “7 พีเอ็มยู : หน่วยหนุนทุนวิจัย” ประกอบด้วย

1. สำนักงานการวิจัยแห่งชาติ (วช.)

2. สำนักงานนวัตกรรมแห่งชาติ (NIA)

3. สำนักงานพัฒนาการวิจัยการเกษตร องค์การมหาชน (สวก.)

4. สถาบันวิจัยระบบสาธารณสุข (สวรส)

นอกจากนี้ยังมี 3 หน่วยบริหารและจัดการทุนในระบบ ววน. ที่ดำเนินการภายใต้ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) ประกอบด้วย

5. PMU “A” มาจาก Area – based หรือ หน่วยบริหารและจัดการทุนด้านการพัฒนาระดับพื้นที่ (บพท.)

6. PMU “B” มาจาก Brain Power, manpower หรือ หน่วยบริหารและจัดการทุนด้านการพัฒนากำลังคน และทุนด้านการพัฒนาสถาบันอุดมศึกษา การวิจัย และสร้างนวัตกรรม (บพค.)

7. PMU “C” มาจาก Competitiveness หรือ หน่วยบริหารจัดการทุนด้านการเพิ่มความสามารถในการแข่งขันของประเทศ (บพข.)

แหล่งทุนทุนที่มีการปรับเปลี่ยน การทุนสนับสนุนงานวิจัยพื้นฐาน ซึ่งเป็นการกำกับโดย สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ทุนสนับสนุนงานพื้นฐาน (Fundamental Fund)

Basic Research Fund & Institutional Capacity Building Fund จัดสรรงบประมาณให้กับ PMU เพื่อนำไปสนับสนุนทุนแก่โครงการงานวิจัยพื้นฐาน และสร้างความเข้มแข็งของงานวิจัยและการบริหารงานวิจัยของสถาบันความรู้และสถาบันวิจัยในหน่วยงาน

Basic Function Fund จัดสรรงบประมาณตรงไปยังหน่วยงานที่มีภารกิจเฉพาะด้าน ววน. และดำเนินการตามพันธกิจของตนเอง ซึ่งอาจรวมโครงสร้างพื้นฐานด้าน ววน. ระดับชาติ และโครงการริเริ่มสำคัญของประเทศ

ในแต่ละแหล่งทุนที่กล่าวมาทั้งหมด กระบวนการเสนอของบประมาณที่ปรับเปลี่ยน การพัฒนาข้อเสนอโครงการวิจัยในรูปแบบการจัดทำข้อเสนอโคงการแบบโครงการวิจัยชุด หรือแผนงานวิจัยที่สามารถตอบโจทย์ ต้นน้ำ กลางนี้ และปลายน้ำ ทำให้การเสนอของบประมาณงานวิจัยมองเห็นภาพความสำเร็จในงานวิจัยนั้นได้ชัดเจนมากขึ้น

ดังนั้นมหาวิทยาลัยเทคโนโลยีราชมงคลล้านนาพิษณุโลก จึงมีแนวคิดที่จะพัฒนาโครงการวิจัยชุด หรือแผนงานวิจัยที่ตอบโจทย์ของแหล่งทุน จึงได้จัดแผนการจัดการองค์ความรู้ เรื่อง เทคนิคการเขียนแผนงานวิจัย ขึ้นเป็นการรวบรวมองค์ความรู้จากตัวบุคคล (tacit knowledge) และจากเอกสารที่สามารถถ่ายทอดได้โดยวิธีการต่างๆ (explicit knowledge) เพื่อให้อาจารย์ได้ใช้เป็นแนวทางในการพัฒนาโครงการวิจัย หรือแผนงานวิจัยได้อย่างมีประสิทธิภาพ ตรงตามความต้องการของแหล่งทุน

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

**วิธีการดำเนินงาน**

1. การแต่งตั้งคณะกรรมการการจัดการองค์ความรู้ ด้านงานวิจัยและบริการวิชาการ ประจำปี 2564

2. จัดประชุมเพื่อการคัดเลือกประเด็นในการนำมาถอดองค์ความรู้ ผลที่ได้ เทคนิคการแผนงานงานวิจัย เพื่อนำไปสู่การนำไปใช้ประโยชน์ต่อการพัฒนาโครงการวิจัย/แผนงานวิจัย

3. ดำเนินการจัดกิจกรรม จัดเวทีแลกเปลี่ยนเรียนรู้ จำนวน 5 ครั้ง

กิจกรรมที่ 1 ชี้แจงแผนการจัดการองค์ความรู้ด้านงานวิจัยและบริการวิชาการ ปี 2564 และได้ข้อสรุป “เทคนิคการเขียนแผนงานวิจัย”

เทคนิคการเขียนโครงการอย่างไรให้ได้ทุน เป็นเรื่องที่นักวิจัยทุกคนต้องทราบในการของการเขียนข้อเสนอโครงการวิจัย หน่วยงานผู้รับผิดชอบได้สรุปและรวบรวมข้อมูลและนำมาถ่ายทอดแลกเปลี่ยนกับคณะกรรมการ โดยมุ้งเน้น ข้อควรจำ และ สิ่งที่ทุกท่านต้องรู้ ตั้งแต่รูปแบบการเปลี่ยนแปลงของนโยบายของรัฐ เพื่อให้ทุกท่าน เรียนรู้ร่วมกันและนำไปพัฒนาข้อเสนอโครงการวิจัยได้

กิจกรรมที่ 2 ความเชื่อมโยงการการจัดการองค์ความรู้ด้านงานวิจัยและบริการวิชาการ ปี 2563 และ ปี 2564

ผ่านการเล่าเรื่อง โดยแนะนำ คู่มือ เทคนิคการเขียนโครงการอย่างไรให้ได้ทุน องค์ความรู้ที่ได้ในปี 2563 สู่การพัฒนาข้อเสนอโครงการวิจัย/แผนงานวิจัย/ชุดโครงการ ในปัจจุบันผ่าน PMU

กิจกรรมที่ 3 เชิญชวนอาจารย์ และผู้เข้าร่วมประชุม แลกเปลี่ยนเรียนรู้ “อยากให้ทุกท่านพูดถึงแผนงานวิจัย/ชุดโครงการ ในความเข้าใจของทุกท่าน” จากการแลกเปลี่ยน ผู้ดำเนินกิจกรรมใช้วิธี บันทึกการแลกเปลี่ยนครั้งนี้โดยใช้ “คำสำคัญ (Key words)” ของแต่ละท่านเพื่อนำมารวบรวม และสังเคราะห์ให้ได้ข้อมูล

คำสำคัญ : ที่รวบรวมได้

- ทักษการเขียนแผน

- ผอ.แผน เป็นส่วนสำคัญ

- การรวบรวมข้อมูลโครงการย่อย นำมาเขียนแผน

- การบูรณาการระหว่างศาสตร์ เป็นเรื่องยาก

- การออกนอกกรอบของอาจารย์ เพื่อรับการเปลี่ยนแปลงแหล่งผู้ให้ทุน

- กรอบงานวิจัยของมหาวิทยาลัยไม่ชัดเจน

- ความต้องการของแหล่งทุน นักวิจัยต้องทราบ

- โปรไฟล์นักวิจัยมีส่วนในการพิจารณา ทั้ง ผอ.แผน และหัวหน้าโครงการ

กิจกรรมที่ 4 เชิญชวนทุกท่านรู้จักแบบฟอร์มข้อเสนอโครงการวิจัย/แผนงานวัน/ชุดโครงการ ฉบับสมบูรณ์ (Full Proposal) ทุนสนับสนุนงานพื้นฐาน (Fundamental Fund: FF) (แบบฟอร์มที่ใช้เสนอของบประมาณโครงการวิจัย ผ่าน สกสว. ปี 2565) และขอเชิญทุกท่านแลกเปลี่ยน หัวข้อที่ท่านคิดว่ายากที่สุด ตามแบบฟอร์มฯ

ข้อสังเกต : เมื่อผู้ร่วมกิจกรรมดูเอกสารที่แบบฟอร์มข้อเสนอโครงการวิจัย/แผนงานวัน/ชุดโครงการ ฉบับสมบูรณ์ (Full Proposal) ทุนสนับสนุนงานพื้นฐาน (Fundamental Fund: FF) ผู้ดำเนินกิจกรรม ได้สังเกตเห็นว่าผู้เข้าร่วมกิจกรรมยังไม่เข้าใจและรู้จักแบบฟอร์มดังกล่าว ผู้ดำเนินกิจกรรมได้แจ้งให้ทุกท่าน พูดถึง แบบฟอร์มฯในมุมมองของแต่ละท่านว่าต้องการเติมเต็มส่วนใหน หรือยังขาดความเข้าใจในหัวข้อใหน เพื่อเก็บข้อมูลในการนำไปสู่การพัฒนา

- แบบฟอร์มเยอะและยุงยาก

- กระบวนการส่งข้อเสนอโครงการ กระบวนการบริหารจัดการ ไม่ชัดเจน

- สถานประกอบการณ์ที่ร่วมลงทุน ขาดความรู้ ความเข้าใจ (In-cash) (In-kind)

- การเขียนแผนความเชื่อมโยงไม่ค่อยเข้าใจ

- ผลผลิต ผลลัทธ์ และผลกระทบจากงานวิจัย

- บทสรุปผู้บริหารเขียนอย่างไร

กิจกรรมที่ 5 การแลกเปลี่ยนเรียนรู้ “เปิดงาน เปิดใจ ใส่แมส” การแลกเปลี่ยนเรียนรู้งานวิจัย ประเด็นงานวิจัย พร้อมทั้งการนำเสนอโครงการวิจัย/แผนงานวิจัย ที่นักวิจัยเตรียมข้อเสนอโครงการในการเสนอขอแหล่งทุนต่างๆ กิจกรรมนี้ ประสบความสำเร็จ เกิดจากการมีส่วนของอาจารย์ทุกท่าน ที่มาเปิดงาน เปิดใจร่วมกัน



ภาพการประชุมจัดทำแผนการจัดการองค์ความรู้



ภาพการจัดประชุมและการแลกเปลี่ยนเรียนรู้

4. จัดทำแนวปฏิบัติที่ดี เรื่อง เทคนิคการเขียนแผนงานวิจัย

1. การเลือก ผอ.แผนงานวิจัย/หัวหน้าโครงการ ทีมวิจัย

2. กำหนดเส้นทางการพัฒนาข้อเสนอโครงการ โดยเขียน Roadmap และ Milestones ที่ชัดเจน (โจทย์หรือประเด็นงานวิจัยที่สำคัญตรงประเด็นงานวิจัย หรือแหล่งทุน)

3. เมื่อได้ Milestones Plan แล้วจึงนำมาเขียนโครงร่างข้อเสนองานวิจัย (แผนดำเนินงาน หรือ Proposal)

4. การเขียนแผนเชื่อมโยงงานวิจัย Impact Pathway นี่คือหัวใจสำคัญของการเขียนแผนงานวิจัย หรือโครงการ


5. ผลผลิต (output) ผลลัพธ์ (outcome) ผลกระทบ (impact) ที่ชัดเจน

6. ความคุ้มค่าของงานวิจัย

**หลักการการพัฒนาโครงการวิจัยและแผนงานวิจัย**

แผนงานวิจัยหรือชุดโครงการวิจัย

- แผนงานวิจัย/ชุดโครงการวิจัย เป็นโครงการที่มีโครงการย่อยตั้งแต่ 2 โครงการย่อยขึ้นไป ที่มีความสัมพันธ์หรือสนับสนุนซึ่งกันและกันมีลักษณะบูรณา (Integration) เกิดองค์รวม (Holistic Ideology) เป็นการวิจัยที่เป็นสหวิทยา (Multi-disciplines) ครบวงจร (Complete Set) เป็นโครงการวิจัยที่มีเป้าหมายชัดเจนที่จะนำผลงานไปใช้ประโยชน์อย่างเป็นรูปธรรม



แผนภาพความเชื่อมโยงการพัฒนาโครงการหรือแผนงานวิจัย

- ข้อเสนอการวิจัยและนวัตกรรมต้องมีเป้าหมายและตัวชี้วัดที่ชัดเจนและเชื่อมโยงกับเป้าหมายหลักของชุดโครงการ

- มีประเด็นวิจัยและนวัตกรรมตามเป้าหมายโดยเกิดผลกระทบตามผลสัมฤทธิ์ที่สำคัญ (Key Results : KRs) ตามที่กำหนดไว้

- มีการเชื่อมโยงโดยตรง หรือดำเนินการร่วมกับหน่วยงานที่ใช้ประโยชน์จากการวิจัยและนวัตกรรม

- งบประมาณที่เสนอต้องมีรายละเอียดค่าใช้จ่ายเป็นไปตามแนวทางและหลักเกณฑ์ในการดำเนินงานเพื่อการวิจัยและส่งเสริมและสนับสนุนการวิจัยและเหมาะสมกับการดำเนินงาน

**การเขียนแผนงานวิจัย/โครงการ**

1. การวิจัยต้องเสร้างผลกระทบ (Impact) ในเชิงกว้าง

2. แผนงาน/โครงการวิจัยควรเน้นเป้าหมายสุดท้ายของโครงการ คือ การสร้างผลกระทบ (Impact) จากการวิจัยที่สามารถนำเสนอออกมาอย่างชัดเจนทั้งในด้านเศรษฐกิจ ด้านสาธารณะ ด้านชุมชนและพื้นที่ ด้านวิชาการ และด้านนโยบายโจทย์การวิจัยมาจากผู้ใช้ประโยชน์ ได้แก่ ภาครัฐ เอกชนหรือหน่วยงานที่เกี่ยวข้อง

3. ต้องระบุกลุ่มผู้ใช้ประโยชน์ที่ชัดเจน (Identify user) เพื่อให้เกิดผลงานวิจัยที่สร้างผลกระทบในวงกว้าง ครอบคลุมมิติทางด้านเศรษฐกิจ สังคมและสิ่งแวดล้อม

4. ผู้ใช้ประโยชน์ควรเข้ามามีส่วนร่วมในงานวิจัยเพื่อร่วมขับเคลื่อนงานวิจัยตามเป้าหมายการพัฒนาของประเทศ

5. กำหนดผลกระทบของโครงการ (Impact) เพื่อออกแบบการวิจัย (Research plan) ให้สอดคล้องเป้าประสงค์ตามหลักการวิจัยที่เชื่อถือได้

6. งานวิจัยต้องมีการวางแผนเพื่อการบูรณาการนโยบายการพัฒนาประเทส/ภูมิภาค/จังหวัด/ชุมชนท้องถิ่น เพื่อให้เกิดผลกระทบในวงกว้างในด้านต่างๆ

7. ระบุผลงานวิจัย/ตัวชี้วัด/สิ่งที่ส่งมอบต่อหน่วยงานบริหารจัดการทุวิจัยและผู้ใช้ประโยชน์อย่างชัดเจน

8. การวิจัยต้องมีกระบวนการบริหารจัดการเพื่อบรรลุเป้าประสงค์

9. การพัฒนาข้อเสนอโครงการวิจัย ควรออกแบบ/กำหนดแนวทางให้ได้ซึ่งผลผลิต ผลลัพท์ และผลกระทบทั้งในเชิงปริมาณและเชิงคุณภาพ

10. Output ได้แก่ องค์ความรู้ ชุดความรู้ ข้อเสนอแนะเชิงนโยบายสร้างนักวิจัย (รุ่นใหม่) Publication ทั้งภายในและต่างประเทสตำราเอกสาร

11. Outcome ได้แก่ Innovation สร้างผลกระทบหรือการเปลี่ยนแปลงหน่วยงานภาครัฐ/เอกชน/หน่วยงานที่เกี่ยวข้อง นำผลการวิจัยไปใช้ประโยชนื นักวิจัยมีศักยภาพที่สูงขึ้น

12. Impact ได้แก่ ยกระดับอุตสาหกรรมไทย เพิ่มขีดความสามารถในการแข่งขันของประทเศ ลดความเหลื่อมล้ำ และเพิ่มรายได้ให้กับประเทศ


13. กำหนดผู้รับผิดชอบเป็นหัวหน้าแผนงานวิจัยเป็นหัวหน้าโครงการวิจัยแต่ละโครงการที่เป็นผู้ที่ทุกคนในแผนงานยอมรับ


14. มอบหมายให้หัวหน้าแผนงานวิจัยและหัวหน้าโครงการวิจัยและผู้ร่วมวิจัยไปดำเนินการจัดทำรายละเอียดตามแบบฟอร์มการเขียนข้อเสนอการวิจัยที่สอดคล้องกับแผนงานและโครงการวิจัยย่อย

15. ปรับปรุงรายละเอียดต่างๆให้ถูกต้องเหมาะสมและจัดทำเป็นแผนงานโครงการ

16. ประชุมร่วมกันและตรวจสอบความถูกต้องและความซ้ำซ้อนของโครงการ เพื่อปรับปรุงแก้ไข ก่อนดำเนินการส่งข้อเสนอโครงการ

5. เผยแพร่แนวปฏิบัติที่ดี ผ่านการจัดประชุม การจัดกิจกรรมแลกเปลี่ยนเรียนรู้ และการให้คำปรึกษาแก่อาจารย์





เอกสารประกอบการประชุม



ภาพการจัดกิจกรรมเวทีแลกเปลี่ยนเรียนรู้งานวิจัย



ภาพการจัดกิจกรรมแลกเปลี่ยนเรียนรู้งานวิจัย แบบกลุ่มย่อย

6. ประเมินผลการนำไปใช้ประโยชน์

**-** จำนวนโครงการวิจัยหรือแผนงานวิจัยที่เสนอของบประมาณงานวิจัยประจำปี 2566 Fundamental Fund

- จำนวนโครงการวิจัยหรือแผนงานวิจัยที่เสนองบวิจัยจากแหล่งทุนภายนอก หน่วยให้ทุน 7 PMU

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

จำนวนโครงการวิจัยหรือแผนงานวิจัย ที่จัดทำขึ้นเพื่อเสนอขอแหล่งทุนต่างๆ อย่างน้อย 2 แผนงาน

* รอการประกาศผลรายชื่อโครงการวิจัย ประจำปีงบประมาณ 2565 Fundamental Fund พื้นที่พิษณุโลก จำนวน 8 โครงการ แบ่งเป็น โครงการวิจัยเดี่ยวจำนวน 3 โครงการ และโครงการวิจัยชุด / แผนงานวิจัย จำนวน 5 โครงการ

**8.ปัจจัยความสำเร็จ (สรุปเป็นข้อๆ)**

1. การมีส่วนร่วมของบุคลากรที่มีส่วนเกี่ยวข้อง

2. การวิเคราะห์ประเด็นการจัดการองค์ความรู้ เลือกประเด็นความรู้ ที่สามารถวัดผลสำเร็จและนำไปใช้ประโยชน์กับกลุ่มเป้าหมายให้ได้มากที่สุด

3. การสรุปองค์ความรู้ จะต้องได้ประเด็นที่ชัดเจน เน้นความเข้าใจและสามารถนำไปใช้ได้อย่างมีประสิทธิภาพ

4. ความพร้อมของผู้ปฏิบัติงานและความตั้งใจที่จะนำองค์ความรู้ไปใช้ประโยชน์ จัดเวทีแลกเปลี่ยนให้แก่นักวิจัย เพื่อเพิ่มประสบการณ์

หน่วยงานวิจัยจะนำองค์ความรู้ที่ได้มาถ่ายทอดให้แก่กลุ่มเป้าหมาย เช่น การจัดประชุม การให้คำปรึกษาแก่อาจารย์ การพบปะพูดคุย โดยที่กลุ่มเป้าหมายอาจไม่ทราบ และสามารถนำไปปฏิบัติตามได้ หน่วยงานวิจัยในฐานะที่อยู่ใกล้ชิด คอยสนับสนุนข้อมูลงานวิจัย หรือประเด็นงานวิจัยที่สามารถพัฒนาต่อยอดเป็นงานวิจัยให้แก่อาจารย์ การนำองค์ความรู้มาใช้จึงเป็นเรื่องที่สามารถนำมาใช้ได้จริง และการรับทราบข้อมูลข่าสารของอาจารย์จึงเป็นเรื่องง่าย

**9.ปัญหาอุปสรรคและข้อเสนอแนะ แนวทางการพัฒนาต่อไป**

ข้อจำกัดในการดำเนินกิจกรรม

เนื่องจากสถานการณ์ดรคระบาด โควิด-19 ทำให้เกิดข้อจำกัดในการดำเนินกิจกรรม

การจัดกิจกรรมประชุม หรือจัดกิจกรรมแลกเปลี่ยนได้ เป็นการรวบตัว หรือรวมกลุ่มพบปะกัน การจัดกิจกรรมบางอย่างไม่สามารถจัดในรูปแบ online ได้